Ganguly is in Team India coach race
టీమిండియా కోచ్ రేసులో గుంగూలీ..
టీమిండియా కోచ్ పదవి ఎంపిక విషయంలో పరిణామాలు రోజు రోజుకు మారుతున్నాయి.
TNN | Updated:
Jun 21, 2016, 06:16PM IST
కోల్ కతా: టీమిండియా కోచ్ పదవి ఎంపిక విషయంలో పరిణామాలు రోజు రోజుకు మారుతున్నాయి. తొలుత టీమిండియా డైరెక్టర్ గా వ్యవహరిస్తున్నరవిశాస్త్రికే కోచ్ బాధ్య తలు అప్పగిస్తారని భావించారు. ఆ తర్వాత ద్రవిడ్ కు అప్పగించాలని టీం మేనేజ్ మెంట్ భావిస్తున్నట్లు వార్తలు వచ్చాయి. ఇప్పుడు తాజాగా గంగూలీ పేరు మళ్లీ తెరపైకి వచ్చింది. దీనిపై గంగూలీ స్పందిస్తూ 20 ఏళ్ల పాటు దేశానికి ప్రాతినిధ్యం వహించిన తనకు పదవులు వెతుక్కుంటూ వస్తున్నాయని.. కోల్ కతా క్రికెట్ అధ్యక్ష పదవి రావడం ఇందుకు నిదర్శనమన్నాడు. అలాగే సహచరులు సచిన్, లక్ష్మణ్ లతో కలిసి కోచ్ ను ఎంపిక చేసే బాధ్యతను తన భుజాలపై బీసీసీఐ పెట్టిందని తెలిపాడు. భవిష్యత్తులో కోచ్ పదవి తనకు వరించినా పెద్ద ఆశ్చర్య పోవాల్సిన అవసరం లేదని గంగూలీ అన్నారు. గంగూలీ వ్యాఖ్యలను బట్టి తాను కోచ్ రేసులో తానూ ఉన్నట్లు పరోక్షంగా వెల్లడించినట్లు తెలుస్తోంది.